CELEX: E2011J0009
Language: el
Date: 2012-07-16 00:00:00
Title: Απόφαση του Δικαστηρίου, της 16ης Ιουλίου 2012 , στην υπόθεση E-9/11 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους μέλους του ΕΟΧ να εκπληρώσει υποχρεώσεις — Δικαίωμα εγκατάστασης — Ελεύθερη κυκλοφορία των κεφαλαίων — Ιδιοκτησιακοί περιορισμοί και περιορισμοί στα δικαιώματα ψήφου σε οργανισμούς υποδομής χρηματοπιστωτικών υπηρεσιών — Αναλογικότητα — Ασφάλεια δικαίου)

29.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/13
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 16ης Ιουλίου 2012
   στην υπόθεση E-9/11
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους μέλους του ΕΟΧ να εκπληρώσει υποχρεώσεις — Δικαίωμα εγκατάστασης — Ελεύθερη κυκλοφορία των κεφαλαίων — Ιδιοκτησιακοί περιορισμοί και περιορισμοί στα δικαιώματα ψήφου σε οργανισμούς υποδομής χρηματοπιστωτικών υπηρεσιών — Αναλογικότητα — Ασφάλεια δικαίου)
   2012/C 369/11
   Στην υπόθεση E-9/11, Εποπτεύουσα Αρχή της ΕΖΕΣ κατά Βασιλείου της Νορβηγίας — που έχει ως αντικείμενο να διαπιστωθεί ότι διατηρώντας σε ισχύ τέτοιους περιορισμούς στα δικαιώματα προσώπων και επιχειρήσεων που είναι εγκατεστημένα σε κράτη του ΕΟΧ να κατέχουν συμμετοχές και να ασκούν τα σχετικά δικαιώματα ψήφου σε οργανισμούς υποδομών χρηματοπιστωτικών υπηρεσιών στη Νορβηγία, όπως προβλέπεται στο τμήμα 35 (1), (2) και (3) και στο τμήμα 36 του νόμου αριθ. 74 της 29ης Ιουνίου 2007 για τις ρυθμιζόμενες αγορές (ο χρηματιστηριακός νόμος), και στα τμήματα 5-3(1), (2) και (3) και 5-4 του νόμου της 5ης Ιουλίου 2002 για την καταχώριση των χρηματοπιστωτικών μέσων (ο νόμος περί αποθετηρίου τίτλων), το Βασίλειο της Νορβηγίας παρέλειψε να τηρήσει τις υποχρεώσεις του που απορρέουν από τα άρθρα 31 και 40 της συμφωνίας ΕΟΧ, το Δικαστήριο, αποτελούμενο από τους Carl Baudenbacher, πρόεδρο και δικαστή-εισηγητή, Per Christiansen και Páll Hreinsson, δικαστές, εξέδωσε απόφαση την 16η Ιουλίου 2012, το διατακτικό της οποίας έχει ως εξής:
   Το Δικαστήριο:
   
               1)
            
            
               Διατηρώντας σε ισχύ περιορισμούς στα δικαιώματα προσώπων και επιχειρήσεων που είναι εγκατεστημένα σε κράτη του ΕΟΧ να κατέχουν συμμετοχές και να ασκούν τα σχετικά δικαιώματα ψήφου σε οργανισμούς υποδομών χρηματοπιστωτικών υπηρεσιών στη Νορβηγία, όπως προβλέπεται στο τμήμα 35 (1), (2) και (3) και στο τμήμα 36 του νόμου αριθ. 74 της 29ης Ιουνίου 2007 για τις ρυθμιζόμενες αγορές (ο χρηματιστηριακός νόμος), και στα τμήματα 5-3(1), (2) και (3) και 5-4 του νόμου της 5ης Ιουλίου 2002 για την καταχώριση των χρηματοπιστωτικών μέσων (ο νόμος περί αποθετηρίου τίτλων), το Βασίλειο της Νορβηγίας παρέλειψε να τηρήσει τις υποχρεώσεις του που απορρέουν από τα άρθρα 31 και 40 της συμφωνίας ΕΟΧ.
            
         
               2)
            
            
               Το Δικαστήριο διατάσσει το Βασίλειο της Νορβηγίας να καταβάλει τα δικαστικά έξοδα.